BALATONFÖLDVÁRI KULTURÁLIS NONPROFIT Kft.

**BAJOR GIZI KÖZÖSSÉGI HÁZ**

**HAGYOMÁNYOK \* MŰVELŐDÉS \* KULTÚRA**

2024. ÉVI

MUNKATERV

*„A kultúra nem csak az ismeretek bizonyos mennyisége, hanem magatartás is. Talán elsősorban az.”*

[*Vihar*](https://www.citatum.hu/szerzo/Gabriel_Garcia_Marquez) *Béla*

Balatonföldvár, 2024. március 12.

BALATONFÖLDVÁRI KULURÁLIS NONPROFIT Kft.

**BAJOR GIZI KÖZÖSSÉGI HÁZ**

**HAGYOMÁNYOK \* MŰVELŐDÉS \* KULTÚRA**

8623 Balatonföldvár, Kőröshegyi út 1.

Tel.: 84/340-916

e-mail: kozossegihaz@bknkft.h

1. **BEVEZETŐ**

Balatonföldvár város közművelődési feladatait a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény alapján a Balatonföldvári Nonprofit Kft. szervezeti egysége, a Bajor Gizi Közösségi Ház látja el.

A Bajor Gizi Közösségi Ház éves kulturális munkatervének, az ágazati törvényben foglalt kötelezettségnek való megfelelésen túl, alapvető feladata, hogy 2023. évre vonatkozóan konkrét és komplex szakmai programként jelenjen meg.

A munkaterv összeállításánál figyelembe vett szempontok:

* 1. A közművelődésről szóló 1997. évi CXL. törvény.
  2. Balatonföldvár Város Önkormányzat Képviselő-testületének 3/2019.(III.29.) önkormányzati rendelete a helyi közművelődésről.
  3. Balatonföldvár Város Önkormányzata és a Balatonföldvári Nonprofit Kft. között létrejött Közművelődési megaállapodás keretén belül megnevezett közművelődési szolgáltatások.
  4. Balatonföldvár Város Önkormányzatának Képviselő-testülete által a Balatonföldvári Nonprofit Kft. költségvetésén belül a Bajor Gizi Közösségi Ház részére biztosított költségvetés.

1. **tECHNIKAI FELTÉTELEk**

A művelődés céljait szolgáló intézmény infrastrukturális adottságai alapozzák meg a benne folyó munkát. A közösségi ház kihasználtsága maximális, amelyhez hozzájárul a városközpontban történő elhelyezkedése, valamint a nagyterem adottságai, technikai felszereltsége és népszerűsége.

Megoldandó feladatok

* jelenleg helyettesítő látja el a hangtechnikusi feladatokat. Február végén, amikor a technikusunk felmondott, álláshirdetést adtunk fel, de még ezidáig senki nem jelentkezett. továbbra is keressük hangtechnikusi kollégánkat.
* a nagyterem és a kisterem világításának fejlesztése.
* a szabadtéri rendezvények hangosításának feletételeinek javítása.
* A közösségi ház honlapjának frissítése.

1. **személyi feltételek**

Az állandó nyitvatartási intézmény működését 4 fő főállású alkalmazottal látjuk el.

Közösségi ház vezető: felsőfokú végzettségű, közművelődési feladatokat ellátó – 1 fő

Közművelődési asszisztens: felsőfokú végzettségű – 0 fő

Pénztáros, adminisztrátor: középfokú végzettség, nem közművelődési feladatot ellátó – 1 fő

Takarító: 8 általános iskolai végzettségű, nem közművelődési feladatokat ellátó – 1 fő

Kiállításvezető (Kulipintyó helytörténeti kiállítás): gimnáziumi érettségi, nem közművelődési feladatot ellátó – 1 fő

Az intézmény nyitva tartása:

Hétfő: 8.00 – 21.00 óra

Kedd: 8.00 – 20.00 óra

Szerda: 8.00 – 20.00 óra

Csütörtök: 8.00 – 20.00 óra

Péntek: 8.00 – 20.00 óra

Vasárnap: 14.00 – 16.00 óra

1. **EGYÜTTMŰKÖDÉS, KAPCSOLATOK**
   1. **SZAKMAI SZERVZETEK:** Az intézmény a megyei és az országos közművelődési hálózattal működik együtt. A szakmai szervezetek által rendezett fórumokon, továbbképzéseken igyekszik részt venni.
   2. **HAJÓZÁSTÖRTÉNETI LÁTOGATÓKÖZPONT és KILÁTÓ**
      * 1. A közösségi ház programjainak reklámozásában nagy szerepet vállal a „Kilátó” a programokhoz készült szórólapok és plakátok terjesztésével.
   3. **KULIPINTYÓ-SZÉCHÉNYI VILLA**

**1**. Városi helytörténeti kiállítás és a Régészeti kiállítás helyszíne

**2**. Programok helyszíneként, valamint a programok reklámozásában.

* 1. **OKTATÁSI INTÉZMÉNYEK:** 
     + 1. A Széchényi Imre Általános Iskola kiemelt programjait, ünnepi műsorait, a színházterem adottságából fakadóan, az intézményben tartja.
       2. A Mesevár Óvoda vezetőjével, az óvónőkkel hatékony munkakapcsolat alakult ki, aminek következtében kölcsönösen segítjük egymás munkáját.
  2. **TOURINFORM IRODA**
     + 1. Hatékony reklámtevékenységgel segítik a közösségi ház programjainak népszerűsítését.
  3. **KULTKIKÖTŐ:** Az intézményben évente 4-53 alkalommal – február, március, október, november hónapban - színvonalas színházi előadást szerveznek.
  4. **SZOMSZÉDOS, KISTÉRSÉGI TELEPÜLÉSEK:**
     + 1. Programok időpontjainak egyeztetése

1. **feladatok - közművelődési alapszolgáltatások**

* Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása
* A közösségi és társadalmi részvétel fejlesztése
* Az egész életre kiterjedő tanulás feltételeinek biztosítása
* A hagyományos közösségi kulturális értékek átörökítése, feltételeinek biztosítása
* Az amatőr alkotó és előadó-művészeti tevékenység feltételeinek biztosítása
* Kulturális alapú gazdaságfejlesztés

A közösségi ház rendezvényei elsődlegesen a magyar **kultúra** értékeit kívánják közvetíteni. E mellet a **hagyomány**ok ápolásában, megőrzésében és átadásban is nagy szerepet vállal a város életében. Az intézmény fontos színtere a **művelődés**nek is, hiszen a művelődési formák igénybevételének lehetőségével hozzájárul a lokális közösségi élethez.

1. **2024. ÉVI TERVEZETT RENDEZVÉNYEK, PROGRAMOK HAVI BONTÁSBAN**

2024. február 22. Gyermekszínházi előadás

2024. március 14. Városi megemlékezés az 1848/49-es forradalom és szabadságharcról

március 7. Színházi előadás

2024. április? Gyermekszínházi előadás

április ? Színházi előadás

2024. május 1. MAJÁLIS

május 9 – 12. Partnervárosi Találkozó Saint Geroges de Didonne-ban

május 25. Gyereknap

2024. június 1. 50 éves a Sonoro Kórus

június 4. Nemzeti Összetartozás Napja

június 14 – 16. Földvári Napok – 30 éves a közösségi ház

június 23. Szent Iván Éj

Képzőművészek Balatonföldvári Nyári Tárlata

2024. július 16.; 30. Földvári Zenei Esték a Közösségi Házban

Képzőművészek Balatonföldvári Nyári Tárlata

2024. augusztus 6.; 13. Földvári Zenei Esték a Közösségi Házban

augusztus 20. Szent István Nap és Új kenyér ünnep

augusztus 24 Trombitakurzus NYITÓ KONCERT

augusztus 28. Trombitakurzus ZÁRÓKONCERT

Képzőművészek Balatonföldvári Nyári Tárlata

2024. szeptember 14. Őszköszöntő

Képzőművészek Balatonföldvári Nyári Tárlata

2024. október 1. Idősek világnapja

október 12. TÖKJÓ Délután

október? Színházi előadás

október ? Gyermekszínházi előadás

október 23. Városi Megemlékezés az 1956-os forradalomról

2024. november 9. Márton Napi lámpás felvonulás

november? Színházi előadás

november ? Gyermekszínházi előadás

2024. december 1.; 8.; 15.; 22. Ünnepi fények – adventi gyertyagyújtások

december 7. Adventi készülődés

december 16. Szépkorúak karácsonya

december 20. Karácsonyi Koncert

A közösségi házban művelődő közösségek, az amatőr alkotó és előadó-művészeti csoportok, szervezetek rendszeres foglalkozásai:

|  |  |
| --- | --- |
| Balatonföldvári Szépkorúak Klubja | Minden hónap 1. hétfőn 15.30-17.30 óráig |
| Sonoro Kórus | Minden hétfőn 18.30-20.30 óráig |
| Kolping Kórus | Minden hétfőn 17.00-19.00 óráig |
| Mazsorett tánc  (Harmony Dance TSE) | Minden hétfőn és szerdán 14.00-18.00 óráig |
| Gyermek gimnasztika | Minden kedden 16.00 – 17.00 óráig |
| Földvári Foltoskodók Foltvarrókör | Minden 2. szerdán 9.00-16.00 óráig |
| Földvári Csibészek Line Dance Csoport | Minden kedden és csüt, 17.30–19.30 óráig |
| Déli Part Táncosai Line Dance Csoport | Minden csütörtükön 16.00 – 17.30 óráig |
| Gerinctorna | Minden péntek 18.00 – 20.00 óráig |
| Istentisztelet (református, evangélikus) | Minden vasárnap 14.00-16.00 óráig |

A fenti programok között nem szerepelnek azok, amelyek folyamatosan szerveződnek az év folyamán: terembérlet, vásár, családi rendezvények, intézmények és szervezetek által rendezett programok, próbák, előadások, fórumok.

1. **ÖSSZEGZÉS**

A 2024. évi munkatervben felsorolt célok és feladatok elérése és megvalósítása egész évben a legfontosabb feladat. Ehhez nagyon fontos a közösségi házban, az önkormányzat és a programok megvalósításában segítők (Városüzemeltetés, Turisztikai Egyesület, Polgárőrség) közötti jó munkakapcsolat, együttműködés, és a legfontosabb a KREATÍV MUNKAVÉGZÉS.